

**Κως, 1 Μαρτίου 2019**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “Η Κως προχωρά μπροστά με έργα. Σε εξέλιξη το έργο της ανακατασκευής της δεξαμενής στο Λαγούδι από την ΔΕΥΑΚ.”

Σε εξέλιξη βρίσκονται τα έργα ανακατασκευής της δεξαμενής στο Λαγούδι, ένα σημαντικό έργο που διασφαλίζει την ποιότητα του παρεχόμενου νερού στην περιοχή.

Μέχρι στιγμής έχει γίνει περιμετρική εκσκαφή της δεξαμενής, άδειασμα και αφαίρεση των παλαιών επιχρισμάτων εσωτερικά και αντικατάστασή τους από νέα τσιμεντοειδή υλικά υψηλής αντοχής, κατάλληλα για πόσιμο νερό.

Η παρέμβαση έχει ολοκληρωθεί εσωτερικά και από σήμερα η υδροδότηση του Λαγουδίου γίνεται κανονικά, αφού τη δεξαμενή γεμίζουν δύο πηγές της περιοχής, το Πυργί σε μόνιμη βάση και η Κεφαλόβρυση όταν απαιτείται.

Οι εργασίες συντήρησης συνεχίζονται εξωτερικά της δεξαμενής, με τοποθέτηση στεγανής τσιμεντοκονίας, τοποθέτηση ειδικού γαιοϋφάσματος για ολική κάλυψη και πλήρωση του χώρου περιμετρικά με χαλίκια.

**Γραφείο Τύπου Δήμου Κω**